
	Με ηλεκτρονικό ταχυδρομείο

	ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ

ΚΑΙ ΑΘΛΗΤΙΣΜΟΥ
	
	

	ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ &

ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΗΠΕΙΡΟΥ
	
	   Άρτα, 8-5-2024

	Δ/ΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΑΡΤΑΣ
	
	Αρ. Πρωτ.: 2983

	Π.Υ.Σ.Π.Ε. ΑΡΤΑΣ
	
	

	Ταχ.  Δ/νση :
	Κώστα Βάγια 64-66
	ΠΡΟΣ:
	Ενδιαφερόμενους/ες  εκπαιδευτικούς

	
	Τ.Θ.  71
	
	(δια των Δ/ντών-ντριών & Προϊσταμένων 

	Τ. Κ. -  Πόλη :
	47131,  Άρτα
	
	των Δημ. Σχολείων & Νηπ/γείων)

	Πληροφορίες :
	Κεραμίδα Γεωργία
	ΚΟΙΝ.:
	Σχολικές Μονάδες αρμοδιότητας

	Τηλέφωνο :
	26810  79218
	
	της Διεύθυνσης Π.Ε. Άρτας

	e-mail :
	pyspe@dipe.art.sch.gr
	
	

	Ιστοσελίδα:
	http://dipe.art.sch.gr
	
	


ΘΕΜΑ: «Πρόσκληση εκπαιδευτικών κλάδων ΠΕ70-Δασκάλων, ΠΕ71 & ΠΕ70.ΕΑΕ Δασκάλων Ειδικής Αγωγής, ΠΕ60-Νηπιαγωγών, ΠΕ07-Γερμανικής Γλώσσας, ΠΕ08-Καλλιτεχνικών, ΠΕ11-Φυσικής Αγωγής και ΠΕ79-Μουσικής Επιστήμης για υποβολή αιτήσεων προτίμησης για οριστική τοποθέτηση ή βελτίωση θέσης σε σχολικές μονάδες της Πρωτοβάθμιας Εκπαίδευσης Άρτας για το σχολικό έτος 2024-2025»
Καλούνται οι εκπαιδευτικοί κλάδων ΠΕ70-Δασκάλων, ΠΕ60-Νηπιαγωγών, ΠΕ07-Γερμανικής Γλώσσας, ΠΕ08-Καλλιτεχνικών, ΠΕ11-Φυσικής Αγωγής, ΠΕ79-Μουσικής Επιστήμης και οι εκπαιδευτικοί Ειδικής Αγωγής κλάδων ΠΕ71 & ΠΕ70.ΕΑΕ Δασκάλων Ειδικής Αγωγής, που: 

1. ανήκουν οργανικά στο Π.Υ.Σ.Π.Ε. Άρτας και υπέβαλαν τον Οκτώβριο του 2023 αίτηση για βελτίωση θέσης ή οριστική τοποθέτηση,

2. μετατέθηκαν το 2024 στο Π.Υ.Σ.Π.Ε. Άρτας από άλλα Π.Υ.Σ.Π.Ε.

να υποβάλουν αίτηση στην οποία να αναγράφουν κατά σειρά προτίμησης μέχρι και είκοσι (20) σχολικές μονάδες σύμφωνα με το άρθρο 13 του Π.Δ. 100/1997, στις οποίες επιθυμούν να τοποθετηθούν ή να μετατεθούν, σύμφωνα με τις κενές οργανικές θέσεις ανά κλάδο και ανά σχολική μονάδα, όπως αυτές προσδιορίστηκαν στη με αριθμ. 25/8-5-2024 Πράξη του Π.Υ.Σ.Π.Ε. Άρτας. Πέραν των κενών οργανικών θέσεων που περιλαμβάνονται στους συνημμένους πίνακες, μπορούν να δηλωθούν και σχολικές μονάδες, στις οποίες δύναται να προκύψουν κενά κατά τη διαδικασία των μεταθέσεων των εκπαιδευτικών από σχολείο σε σχολείο. 
Οι αιτήσεις για τη Γενική Εκπαίδευση και Ειδική Αγωγή, οι οποίες θα πρέπει να είναι υπογεγραμμένες, θα υποβάλλονται:

α) είτε ηλεκτρονικά (mail@dipe.art.sch.gr). Στην περίπτωση της ηλεκτρονικής αποστολής, οι αιτήσεις θα πρέπει να σαρωθούν (σκαναριστούν) και η αποστολή τους να επιβεβαιώνεται με τηλεφωνική επικοινωνία (26810 79218)
β) είτε με φυσική παρουσία στη Διεύθυνση Πρωτοβάθμιας Εκπαίδευσης Άρτας,

από την Τετάρτη 08-5-2024 έως και τη Δευτέρα 13-5-2024 και ώρα 23.59
Η εν λόγω προθεσμία είναι αποκλειστική.
Οι αιτήσεις για αμοιβαία μετάθεση από σχολείο σε σχολείο της Διεύθυνσης Πρωτοβάθμιας Εκπαίδευσης Άρτας (εντός Π.Υ.Σ.Π.Ε.), σύμφωνα με την παρ. 3 του άρθρου 10 του Π.Δ. 50/1996, θα υποβληθούν μέσω email στο Π.Υ.Σ.Π.Ε. Άρτας (pyspe@dipe.art.sch.gr) εντός δεκαπέντε (15) ημερών από την οριστική ανακοίνωση των μεταθέσεων – τοποθετήσεων εντός του Π.Υ.Σ.Π.Ε. Άρτας.

Παρακαλούμε, με ευθύνη των Διευθυντών/ντριών και των Προϊσταμένων των Σχολικών Μονάδων, να λάβουν γνώση με κάθε πρόσφορο μέσο όλοι οι υπηρετούντες εκπαιδευτικοί στη μονάδα τους καθώς και οι εκπαιδευτικοί που απουσιάζουν για οποιονδήποτε λόγο.
Παρακαλούμε για τη συνεχή ενημέρωσή σας από την ιστοσελίδα της Διεύθυνσης Πρωτοβάθμιας Εκπαίδευσης Άρτας για τις περαιτέρω διαδικασίες, ήτοι μεταθέσεις εντός, λειτουργικές υπεραριθμίες, προσδιορισμός λειτουργικών κενών, προσωρινές τοποθετήσεις, αποσπάσεις εντός.
	
	H Διευθύντρια ΔΙ.Π.Ε. Άρτας

	
	

	
	

	
	Δρ Κλεοπάτρα Ν. Βασιλείου


	ΣΥΝΗΜΜΕΝΑ: 

	1) Πίνακες κενών οργανικών θέσεων

	2) Αίτηση Οριστικής Τοποθέτησης - Βελτίωσης εντός Π.Υ.Σ.Π.Ε.

	2) Αίτηση Οριστικής Τοποθέτησης - Βελτίωσης εντός Π.Υ.Σ.Π.Ε.(Σ.Μ.Ε.Α.Ε.)

